Mixail Mettsel/TASS Rossiya prezidenti Vladimir Putin 11 dekabr kuni Turkiyaga ishchi tashrif bilan boradi. Bu haqda Kreml saytida ma’lum qilingan. «Turkiya prezidenti Rajab Toyyib Erdo‘g‘an bilan muzokaralar chog‘ida ikki tomonlama hamkorlik masalalari, energetika sohasidagi yirik loyihalarni amalga oshirish muhokama qilinadi», — deyilgan xabarda. Siyosatchilar shuningdek, xalqaro maydondagi dolzarb masalalar xususida ham fikr almashishi kutilmoqda.